32001R2380
L 321/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2380/2001 НА КОМИСИЯТА
от 5 декември 2001 година
относно разрешение за използване на добавка към храните за животни за период от десет години
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Директива 2001/46/ЕО на Европейския парламент и на Съвета (2), и по-специално член 4 от нея,
като има предвид, че:
(1)
Член 2, буква ааа) от Директива 70/524/ЕИО изисква разрешенията за кокцидиостатици да бъдат свързани с лицето, отговарящо за тяхното пускане в обращение.
(2)
Член 9 от Директива 70/524/ЕИО предвижда, че дадено вещество може да бъде разрешено, ако са изпълнени всички условия, установени в член 3а от същата директива.
(3)
Оценката на представеното досие показва, че описаният в приложението кокцидиостатик отговаря на всички изисквания на член 3а от Директива 70/524/ЕИО, когато се използва за категорията животни и при условията, описани в приложението към настоящия регламент: веществото трябва следователно да бъде разрешено при тези условия.
(4)
Член 9б от Директива 70/524/ЕИО предвижда, че разрешителните за такива вещества трябва да бъдат издавани за срок от 10 години, считано от датата, на която последното разрешително влиза в сила.
(5)
Оценката на досието показва, че определени процедури могат да бъдат изисквани за защита на работниците от експозиция на добавките. Такава защита обаче трябва да бъде осигурена от прилагането на Директива 89/391/ЕИО на Съвета от 12 юни 1989 г. относно въвеждането на мерки за насърчаване на подобрения в областта на безопасните и здравословни условия на труд на работниците (3).
(6)
Научният комитет по храненето на животните е изразил положително становище по отношение на безопасността и положителния ефект на кокцидиостатика върху животинското производство при условията, описани във въпросното приложение.
(7)
Мерките, предвидени в настоящия регламент, са в съответствие със становището на Постоянния комитет по храните за животни,
ПРИЕ НАСТОЯЩИЯ РЕГЛАМЕНТ:
Член 1
Добавката, спадаща към „Кокцидиостатици и други лекарствени вещества“ и посочена в приложението към настоящия регламент, се разрешава за употреба като добавка при храненето на животни при условията, установени в същото приложение.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 15 декември 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 декември 2001 година.